Bremerholm i København fungerte som hovedverft for den Dansk-Norske flåten. Men på midten av 1600-tallet var det få nye skip som ble bygd her. Av forskjellige grunner ble det vanligere at orlogsskip ble bygd andre steder under privat kontrakt. Den Dansk-norske flåten var kraftig redusert etter Hannibalfeiden og det var finanskrise. Videre stod Christian IV i stadig konflikt med riksrådet angående innretning og finansiering av flåten . Et grep Christian IV tok for å omgå dette var å la lensherrer for norske len stå som entreprenører og sørge for bygging av skip ved hjelp av ressurser fra lenet. Direkte kostnader til skipsbygging ble trukket fra inntektene fra lenet. Stattholder Hannibal Sehested sto ansvarlig for byggingen av det første store orlogsskip på Hovedøya - Hannibal.